तीन साल पहले वार्डों में कराए सीवरेज के काम, पर सड़कें ठीक नहीं कराईं
बालोतरा . वार्ड सं. 30 के हेमसागर कॉलोनी में क्षतिग्रस्त मार्ग।
बालोतरा | शहर के बाहरी वार्डों में मुलभूत सुविधाओं के अभाव में रहवासियों को परेशानी का सामना करना पड़ रहा है। वार्ड सं. 30 31 की कई गलियों में तीन वर्ष पूर्व करवाए गए सीवरेज कार्य के बाद सड़कों की मरम्मत नहीं करवाई गई, इससे सड़कें क्षतिग्रस्त हालत में है। कई गलियों में बनी नालियों में दूषित पानी की निकासी के उचित प्रबंध नहीं होने से गली के मुहाने पर दूषित पानी का भराव हो रखा है। वहीं सफाई व्यवस्था भी लडख़ड़ाई हुई है। क्षतिग्रस्त सड़क, दूषित पानी के भराव, भूखंडों में उगी बबूल की झाडिय़ां समुचित सफाई व्यवस्था के अभाव में रहवासियों को परेशानी का सामना करना पड़ रहा है।
शहर के बाहरी हिस्से समदड़ी रोड पर बसा वार्ड सं. 31 में मुलभूत सुविधाओं के अभाव से रहवासी परेशान है। कई गलियों में सड़क नालियां बनी हुई नहीं होने से दूषित पानी मार्गों पर पसरा रहता है। राघवदास आश्रम के सामने स्थित गलियों में बनी नालियों में आगे दूषित पानी निकासी की व्यवस्था नहीं है। इससे मुहाने पर दूषित पानी का भराव रहता है। लम्बे समय से ऐसी स्थिति होने से दुर्गंध के माहौल में रहवासियों का जीना दूभर हो गया है। वहीं खाली भूखंडों में उगी बबूल की झाडिय़ां दूषित पानी पर मच्छर पनपने से मौसमी बीमारियों का भी अंदेशा बना हुआ है। वहीं नई बसी कॉलोनियों में डामरीकृत सड़क का निर्माण नहीं होने से आवागमन में परेशानी झेलनी पड़ रही है। क्षतिग्रस्त सड़कों की मरम्मत, दूषित पानी निकासी की समुचित व्यवस्था करने वार्डवासियों को राहत दी जा सकती है।
बालोतरा . वार्ड सं. 31 में राघवदास आश्रम के सामने स्थित गली के मुहाने पर जमा दूषित पानी गंदगी।
समदड़ी रोड स्थित वार्ड सं. 30 में सीवरेज कार्य के बाद कई गलियों में सड़क की मरम्मत नहीं करवाई गई है। ऐसे में लम्बे समय से क्षतिग्रस्त मार्गों पर कंकरीट बिखरी हुई है। वहीं गड्ढ़े होने से आवागमन में परेशानी उठानी पड़ रही है। कई मोहल्ले नियमित नाली सफाई व्यवस्था नहीं होने से कचरे के ढेर लगे रहते हैं। इससे उठने वाली दुर्गंध दूषित पानी के जमाव से वार्डवासियों को परेशानी झेलनी पड़ रही है। सीवरेज कार्य के बाद जिन गलियों में सड़क का कार्य करवाया गया हैं, वहां पर मैनहोल की ऊंचाई अधिक रखने से चार पहिया वाहनों के गुजरने के दौरान निचला हिस्सा इनसे टकराकर क्षतिग्रस्त हो जाता है। इससे चालकों को नुकसान उठाना पड़ रहा है। वार्डवासियों के मुताबिक क्षतिग्रस्त सड़कों की शीघ्र मरम्मत करवाने के साथ सफाई की समुचित व्यवस्था करवाई जाए।
hin_Deva bho_Deva hin_Deva hin_Deva bho_Deva hin_Deva